Критеријуми оцењивања за предмет логика са етиком за 3.разред ,смер ТОНЕ

Теме

1.Предмет логике

2.Проблем сазнања

3.Појам

4.Суд

5.Закључак

6.Етика

Оцена 5 (одличан)

-Постигнућа- Ученик је показао изузетно добро познавање свих кључних тема из логике и етике

-Примена знања- Ученик је способан да правилно користи логичке законитости,анализира и решава сложене проблеме.Разуме све основне принципе логике.

-Етика- Ученик показује дубоко разумевање етичких принципа и вредности,може да донесе моралне одлуке и аргументује их.

-Комуникација- Јасно и прецизно износи своје ставове и аргументе,користећи одговарајући терминолошки оквир и логичку структуру.

Оцена 4 (врло добар)

-Постигнућа- Ученик је постигао висок степен знања,али постоје мале грешке у разумевању или примени.

-Логика- Ученик добро разуме основне логичке законитости,али повремено може направити мање грешке у сложенијим задацима.

-Етика- Разуме основне етичке појмове и може донети моралне одлуке ,али није увек у могућности да их детаљно образложи.

-Комуникација- Добро износи сопствене ставове и аргументе ,мада понекад недостаје прецизност или је комуникација нејасна.

Оцена 3 (добар)

-Постигнућа- Основно разумевање појмова,али са озбиљним недостацима у схватању тежих или сложенијих концепата.

-Примена знања- Ученик има потешкоћа у примени логичких и етичких принципа,често се ослања на једноставне примере и греши у аргументацији.

-Анализа- Ограничена способност анализе сложених дилема.Анализа је површна и делимична.

-Комуникација- Способан је да изнесе основне ставове , али аргументација је често недовољна развијена или је испрекидана.

Оцена 2 (довољан)

-Постигнућа- Делимично разумевање основних појмова,али често се не разумеју кључне разлике између логичких и етичких принципа.

- Примена знања- Ученик врло ограничено примењује стечена знања и има потешкоће у дефинисању сопствених ставова.

-Анализа- Минимална способност решавања логичких проблема и етичких дилема.

-Комуникација- Способност да изнесе основне ставове на нивоу препознавања. Аргументација је лоша и непотпуна.

Оцена 1 (недовољан)

-Постигнућа- Неразумевање основних појмова.

-Примена знања- Ученик није у могућности да примењује знања,нити може да дефинише сопствене ставове.

-Анализа- Неспособност решавања логичких проблема и сагледавања моралних избора и одлука.

-Комуникација- Ученик није способан да аргументовано изнесе своје ставове.